**ՈՒՂԵՐՁ**

Սիրելի՛ կանայք, մայրեր ու աղջիկներ:

Շնորհավորում եմ բոլորիդ Մայրության, գեղեցկության և ավետման տոնի առթիվ: Տոնն առանձնահատուկ է, քանի որ իր խոնարհումն ու սերն է հայտնում հայ կնոջն ու մորն ամենազգայուն ու ամենավեհ խորհրդավորությամբ:

Դժվար է կնոջ ու մորը դերն ու տեղն աշխարհում, սակայն մեր հասարակության գերխնդիրն է ոչ միայն արժևորել, այլև հավասարը հավասարին դիտարկել կանանց:

Շնորհավորում եմ, սիրելի՛ մայրեր, խաղաղության երկնքի տակ ապրե՛ք ու արարե՛ք, ձեր ներուժն ու եռանդը ներդրե՛ք հայրենաշինության ու համայնքաշինության գործում, եղե՛ք առողջ ու երջանիկ:

Առանձնահատուկ խոնարհումս եմ հայտնում բոլոր որդեկորույս մայրերին՝ մաղթելով հոգու հանդարտություն ու ներդաշնակություն, քանզի հենց ձեր մայրական սերն ու դաստիարակությունն են պաշտպանել ու շարունակում են պաշտպանել մեր սահմանները:

Ծաղկաշատություն ու բարեբերություն եմ մաղթում բոլորին:

Շնորհավոր Ապրիլի 7:

Հարգանքով՝ Չարենցավան համայնքի ղեկավար Հակոբ Շահգալդյան